wickkiey/tamil-wikipedia-chunked huggingface dataset:
# மைரிசுட்டால்டிகைடு

**மைரிசுடைல் ஆல்டிகைடு** (*Myristyl aldehyde*) என்பது C<sub>14</sub>H<sub>28</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டெட்ராடெக்கேனால் என்ற பெயர்களாலும் இச்சேர்மம் அழைக்கப்படுகிறது. மைரிசுட்டிக் அமிலத்தை ஒடுக்க வினைக்கு உட்படுத்தி மைரிசுடைல் ஆல்டிகைடு தயாரிக்கப்படுகிறது.  
விப்ரியோ எனப்படும் கிராம் எதிர்பாக்டீரியா இனத்தைச் சேர்ந்த உயிர்ப்பொருள்கள் வெளியேற்று ஒளி பாக்டீரியாக்களால் இச்சேர்மம் உற்பத்தி செய்யப்படுறது. இவ்வாறு உருவாகும் இரண்டு தளப்பொருள்களில் இதுவும் ஒன்றாகும். மற்றும் விப்ரியோ பிசுச்செரி ஒளி உமிழ்வு பாக்டீரியாக்கள் இதைப் பயன்படுத்திக் கொள்கின்றன.
# பேரன்பு

**பேரன்பு** (***Peranbu*** ), என்பது 2018 ஆண்டைய தமிழ்த் திரைப்படமாகும். இப்படத்தை எழுதி இயக்கியவர் ராம் ஆவார். இப்படத்தை பி. எல். தேனப்பன் தயாரித்துள்ளார். இப்படத்தில் முதன்மைப் பாத்திரங்களில் மம்மூட்டி, அஞ்சலி, சாதனா, அஞ்சலி அமீர் ஆகியோர் நடித்துள்ளனர். இப்படத்துக்கு யுவன் சங்கர் ராஜா பின்னணி இசையமைத்துள்ளார். இப்பத்தின் மலையாள மொழி பதிப்பும் உருவாக்கப்பட்டுள்ளது. இப்படமானது 2018 ஆம் ஆண்டு சனவரி 27 ஆம் நாள், ராபர்ட்டாம் சர்வதேச திரைப்பட விழாவிலும், சூன் 17 அன்று சீனாவின், ஷாங்காய் சர்வதேச திரைப்பட விழாவில் திரையிடப்பட்டது.  
மேலும் இப்படமானது 49 வது இந்திய சர்வதேச திரைப்பட விழாவில் இந்திய பனோரமா பிரிவின் கீழ் திரையிட தேர்ந்தெடுக்கப்பட்டது. 2019 பெப்ரவரி 1 அன்று திரையரங்குகளில் வெளியிடப்பட்ட இப்படமானது, விமர்சகர்களிடமிருந்து நேர்மறையான விமர்சனங்களைப் பெற்றது.
# பேரன்பு

## நடிகர்கள்

- மம்மூட்டி அமுதவனாக
- அஞ்சலி விஜி என்னும் விஜயலட்சுமியாக
- சாதனா அமுதவனின் மகளான பாப்பா
- சமுத்திரக்கனி மருத்துவர் தனபாலாக
- வடிவுக்கரசி அமுதவனின் தாயாராக
- லிவிங்ஸ்டன் வீட்டு உரிமையாளராக
- அஞ்சலி அமீர் மீராவாக
- அருள்தாஸ்
- பாவல் நவாக் பாபுவாக
- ஜெ. சத்திஷ் குமார் சிறப்புத் தோற்றத்தில்
- ஸ்டெல்லாவாக லிசி ஆண்டனி
# பேரன்பு

## தயாரிப்பு

2015 ஆம் ஆண்டின் தொடக்கத்தில் சுமார் ஆறு ஆண்டுகளுக்கு முன் நடிகர் மம்முட்டியை மனதில் கொண்டு இயக்குநர் ராம் திரைக்கதையை உருவாக்கினார். அவரது வழக்கமான இசையமைப்பாளர் யுவன் ஷங்கர் ராஜா மற்றும் ஒளிப்பதிவாளர் தேனி ஈஸ்வர் ஆகியோர் இப்படக் குழுவில் இணைக்கப்பட்டனர். சூலை மாதத்தில் இவரது 2013 ஆண்டைய திரைப்படமான *தங்க மீன்கள்*, படத்தில் அறிமுகமான சாதனா இப்படத்தில் நடிக்க ஒப்பந்தம் செய்யப்பட்டார்.  பி. ஆர். தேனாபனின் ஸ்ரீ ராஜலட்சுமி பிலிம்ஸ் நிறுவனம் படத்தைத் தயாரிக்க ஒப்பந்தம் செய்த பிறகு, படத்தில் முதன்மைப் பாத்திரத்தில் நடிக்க அஞ்சலி ஒப்பந்தம் செய்யப்பட்டார். 2016 சனவரியில் படத்தின் சுவரோட்டியை வெளியிட்டு படத்தின் பெயராக *பேரன்பை* ராம் அறிவித்தார். இப்படத்தில்  மம்மூட்டி குடும்பத்தலைவராகவும் அவரது மனைவியாக அஞ்சலியும் இவர்களின் மகளாக சாதனாவும் நடித்துள்ளனர்.  
படத்தின் முதன்மைப் படப்பிடிப்பானது 2016 சனவரி 6 அன்று கொடைக்கானலில் துவங்கி, இரு கட்டங்களாக படப்பிடிப்பு நடத்த திட்டமிடப்பட்டது. அடுத்தகட்டமாக சென்னையில் படப்பிடிப்பு நடத்தப்பட்டது. மம்முட்டி மற்றும் சாதனா சம்மந்தபட்ட காட்சிகள் சனவரி இறுதியில் படம்பிடிக்கப்பட்டன. கேரளத்தைச் சேர்ந்த திருநங்கையும், வடிவழகியான அஞ்சலி அமீர் இப்படத்தில் முதன்முறையாக முக்கிய பாத்திரத்தில் அறிமுகமானார். இவரின் பாத்திரத்துக்கு மார்ச் முதல் நாள்வரை தயாரிப்பு தரப்பில் தகுந்த நபரை தேடிவந்தனர். மம்மூட்டி இவரை தொலைக்காட்சியில் ஒரு ஆவணப்படத்தில் காணும்போது அறிந்து, ராமிற்கு இவரை பரிந்துரை செய்தபின், இவர் தேர்வு செய்யப்பட்டார். படத்தின் இரண்டாம் கட்ட படப்பிடிப்பானது சூலையில் இருந்து செப்டம்பர் வரை சென்னை மற்றும் சென்னையைச் சுற்றியுள்ள பகுதிகளில் நடத்தப்பட்டது. 2016 நடுப்பகுதியில், ராமிடம் மம்மூட்டி சொன்ன ஆலோசனைக்குப் பிறகு, இந்தப் படத்தின் மலையாளப் பதிப்பு தயாரிக்க திட்டமிடப்பட்டது. Suraj Venjaramoodu இப்புதிய பதிப்பில் மம்முட்டியின் நன்பராக சுராஜ் வெஞ்சாரமூடு இப்படத்தில் இணைந்தார். படத்தின் பின்னணி குரல் பதிவு போன்ற தயாரிப்புக்கு பிந்தைய பணிகள் 2017 சனவரியில் துவங்கின. செப்டம்பரில் யுவன் சங்கர் ராஜா படத்தின் அனைத்து பாடல்களுக்கும் இசையமைத்து, பின்னணி இசைப்பணியையும் துவக்கினார்.
# பேரன்பு

## இசை

இப்படத்துக்கான இசையமைப்பை யுவன்சங்கர் ராஜா மேற்கொண்டார். படத்தின் இசை வெளியீட்டு விழாவானது 2018 சூலையில் சென்னை கலைவாணர் அரங்கில் நடந்தது. இது நேர்மறையான எதிர்வினையை அளித்தது.
# பேரன்பு

## வெளியீடு

படத்தின் முன்னோட்டமும் சுவரோட்டியும் உலக அளவில் 2019 சனவரி 5 அன்று வெளியிடப்பட்டது. இப்படமானது 2018 ஆம் ஆண்டு சனவரி 27 ஆம் நாள், ராபர்ட்டாம் சர்வதேச திரைப்பட விழாவிலும், சூன் 17 அன்று சீனாவின், ஷாங்காய் சர்வதேச திரைப்பட விழாவில் திரையிடப்பட்டது.  
2018 ஆம் ஆண்டு கோடைகாலத்தில் படத்தை திரையரங்குகளில் திரையிட திட்டமிட்டுள்ளதாக 2018 சனவரியில் ராம் குறிப்பிட்டார், ஆனால் பட வெளியீடு தாமதமானது. படமானது உலகெங்கும் 2019 பிப்ரவரி 1 அன்று வெளியிடப்பட்டது.
# பேரன்பு

## வரவேற்பு

இந்தத் திரைப்படம் விமர்சகர்களிடமிருந்து நேர்மறையான வரவேற்பைப் பெற்றது. இந்துஸ்தான் டைம்சின் கார்த்திக் குமார் இந்த படத்துக்கு 4.5 / 5 என்ற மதிப்பெண்ணை அளித்தார்.
# ஸ்ரீ ராமஞ்னேய யுத்தம்

**ஸ்ரீ ராமஞ்னேய யுத்தம்** என்பது 1975 இல் தெலுங்கு மொழியில் வெளிந்த இந்து தொன்மவியல் திரைப்படம் ஆகும். என். டி. ராமராவ், சரோஜாதேவி ஆகியோர் முக்கிய கதாப்பாத்திரத்தில் நடித்திருந்தார். பாட்லூரி வெங்கட நாராயணா தயாரித்திருந்தார். பாபு என்பவர் இயக்கியிருந்தார்.  
இத்திரைப்படத்திற்கு கே. வி. மகாதேவன் இசையமைத்திருந்தார்.
# ஸ்ரீ ராமஞ்னேய யுத்தம்

## நடிகர்கள்

- என். டி. ராமராவ் - இராமர்
- சரோஜாதேவி - சீதை
- காந்தாராவ் - நாரதர்
- அர்ஜா ஜனார்த்தனா ராவ் - அனுமன்
- துலிபாள சீதரம சாஸ்திரம் - யயாதி
- முக்கமாலா - விசுவாமித்திரர்
- ஸ்ரீதர் சரபனேனி
- நாகராஜூ - இலட்சுமணன்
- பி. ஜெ. சர்மா - சிவன்
- ராஜசிறீ - பார்வதி
- ஜெயந்தி - சாந்திமதி
- ஹேமலதா - அஞ்சனா தேவி
- மஞ்சுளா விஜயகுமார்
- சுவர்ணா - மாயா
# ஸ்ரீ ராமஞ்னேய யுத்தம்

## பணிக்குழு

- **கலை**: ஏ.கே.ஷேகர், பாஸ்கர் ராஜா, வாலி
- **நடன வடிவமைப்பு**: வேம்படி, ஹெரால்டு, கே.என்.ரிடி
- **புகைப்படம்**: ஜி. என். பூஷன்
- **சண்டை**: சாம்பசிவா ராவ்
- **கதை - பாடல் - வசனம்**: கபீத்தா வெங்கட ராவ்
- **பாடல் வரிகள்**: சி நாராயண ரெட்டி, தசரதி, அருதுரா, கோசராஜ்
- **பின்னணி இசை**: எம் பாலமுரளிகிருஷ்ணா, பி. சுசீலா, S. ஜானகி, பி. லீலா, வசந்த, கே. ரகுராமமியா, எம். எஸ். ராம ராவ், எஸ். பி. பாலசுப்ரமணியம், மாதவபெடி சத்யம்
- **இசை**: கே வி. மகாதேவன்
- **படத்தொகுப்பு**:பி. ஹரிணாராயண, மண்டபம் ராமச்சந்திர ராவ்
- **ஒளிப்பதிவு**: கே.எஸ். பிரசாத், எஸ். எஸ். லால்
- **தயாரிப்பு**: பாட்லூரி வெங்கட நாராயண ராவ், எஸ்.பி.கே உமா மஹேஷ்வர ராவ்
- **திரைக்கதை - இயக்குநர்**: பாபு
- **பதாகை**: லட்சுமிநாராயண பிச்சர்ஸ்
- **வெளிவந்த தேதி**: 10 ஜனவரி 1975
# ஸ்ரீ ராமஞ்னேய யுத்தம்

## பாடல்கள்

கே. வி. மகாதேவன் இப்படத்திற்கு இசையமைத்துள்ளார்.
| எண் | பாடல் | பாடல்வரிகள் | பாடகர்கள் | நீளம் |  |
| --- | --- | --- | --- | --- | --- |
| 1 | "மெலுகோ ஸ்ரீராமா" | தசராதி கிருஷ்ணமாச்சரில | மங்களம்பள்ளி பாலமுரளிகிருஷ்ணா, பி. லீலா | 4:10 |  |
| 2 | "ஜெயத் ஜயது ஸ்ரீராமா" | கோசராஜ் | மாதவபெடி சத்யம், வசந்தா | 4:33 |  |
| 3 | "கருணாலோலா நாராயண" | கபீட்டா வெங்கட ராவ் | எம். பாலமுரளிகிருஷ்ணா | 3:15 |  |
| 4 | "ஸ்ரீரங்கம் ஸ்ரீராம் நாமம்" | Aarudhra | பி. சுசீலா, வசந்தா | 3:11 |  |
| 5 | "ரா ரா ஓ ராஜா" | சி. நாராயண ரெட்டி | எஸ். ஜானகி | 3:43 |  |
| 6 | "ஸ்ரீசைமோர் ஸ்ரீராமா பதம்" | ஆருத்ரா | பி. சுசீலா, வசந்தா | 2:14 |  |
| 7 | "ராமா நீலா மேகா சியாமா" | கபீட்டா வெங்கட ராவ் | கெ. ரகுராமையா | 4:00 |  |
| 8 | "ஜெய ஜெயா சுகுவி ராஜா" | தசரதி | பி. சுசீலா | 3:56 |  |
| 9 | "சரணமு நிவே ஸ்ரீராமா" | கபீட்டா வெங்கட ராவ் | எம். எஸ். ராமா ராவ் | 1:18 |  |
| 10 | "ராம தாகுனா" | கபீட்டா வெங்கட ராவ் | கெ. ரகுராமையா | 4:08 |  |
| 11 | "பீஷா நமோய் ஸ்ரீ ராம நாமம்" | ஆருத்ரா | பி. சுசீலா, வசந்தா | 3:38 |  |
| 12 | "அமராதே" | கபீட்டா வெங்கட ராவ் | எம். எஸ். ராமராவ் | 1:39 |  |
| 13 | "கஷ்மே கடா" | கபீட்டா வெங்கட ராவ் | எம். பாலமுரளிகிருஷ்ணா | 1: 19 |  |
| 14 | "ஸ்ரீ மகா விஷ்ணு தேவா" | கபீட்டா வெங்கட ராவ் | மாதவபெடி சத்யம் | 19: 38 | } |
# ஹனுமான் விஜய்

***ஹனுமான் விஜய்*** என்பது 1974 இல் வெளிவந்த இந்தித் திரைப்படமாகும். இந்த திரைப்படம் இந்து தொன்மவியலினை அடிப்படையாகக் கொண்டது. இந்து இதிகாசமான இராமாயணத்தை அடிப்படையாகக் கொண்டது. அஜய் விஸ்வநாத் இப்படத்திற்கு இசையமைத்திருந்தார். வடதேகர் என்பவர் ஒளிப்பதிவு செய்திருந்தார். இஸ்மாயில் ஷேக் எடிட்டிங்கும், சேதன் குமார் நடன இயக்குனராகவும் பணியாற்றியிருந்தனர்.
# ஹனுமான் விஜய்

## நடிகர்கள்

- எர்க்குலிசு ... அனுமன்
- ஆசிஸ் குமார் ... இராமர்
- கானன் கௌஷல் ... சந்திரசேனா
- சுஜாதா ... ஜால் மக்ரி
- மான்ஹர் தேசாய் ... அகிராவன்
- ராஜ் குமார் ... இலட்சுமணன்
# லங்கா தகன்

***லங்கா தகன்*** என்பது 1917 இல் வெளிவந்த இந்தியா ஊமைத் திரைப்படமாகும். இதனை தாதாசாகெப் பால்கே இயக்கியிருந்தார். இத்திரைப்படத்தின் கதையானது வால்மீகி எழுதிய இந்து சமய இதிகாசங்களுள் ஒன்றான இராமாயணத்தை அடிப்படையாகக் கொண்டதாகும். இப்படம் பால்கேவின் இரண்டாவது திரைப்படமாகும். அவர் *ராஜா ஹரிஸ்சந்திரா* என்ற திரைப்படத்தை 1913 இல் இயக்கியிருந்தார். இந்த இரண்டு படங்களுக்கும் இடைப்பட்ட காலத்தில் பால்கே நிறைய குறும்படங்களை எடுத்துக் கொண்டிருந்தார்.
# தானியா சாச்தேவ்

**தானியா சாச்தேவ்** (*Tania Sachdev*) என்பவர் ஓர் இந்திய சதுரங்க விளையாட்டு வீராங்கனை ஆவார். இவர் 1986 ஆம் ஆண்டு ஆகத்து மாதம் 20 ஆம் நாள் பிறந்தார். இந்தியப் பெண்கள் அனைத்துலக மாசுட்டர், பெண் கிராண்டு மாசுட்டர் போன்ற பிடே அமைப்பு வழங்கும் பட்டங்கள் இவருக்குச் சொந்தமாக உள்ளன. தானியா சதுரங்க வர்ணணையாளர் மற்றும் சதுரங்கத் தொகுப்பாளராகவும் உள்ளார்.
# தானியா சாச்தேவ்

## தொடக்கக் காலம்

தானியா சாச்தேவ் தில்லியில் பிறந்தார். தானியாவுக்கு எட்டு வயதாக இருந்தபோது சதுரங்க விளையாட்டு அவருடைய தாயார் அஞ்சுவால் அறிமுகப்படுத்தப்பட்டது. தானியாவின் பெற்றோர்கள் அவருக்கு தொழில்முறை சதுரங்கப் பயிற்சியைக் கொடுத்தார்கள். எட்டு வயதிலேயே தானியா தனது முதல் அனைத்துலகப் பட்டத்தை பெற்றார். குழந்தையிலிருந்தே பயிற்சியாளர் கே.சி. யோசி தானியாவுக்குப் பயிற்சியளித்தார். எனவே குழந்தையாக இருந்தபோதே தானியா பல போட்டிகளை வென்றார். 12 வயதுக்குட்பட்டோர் இந்திய சாம்பியன், 2000 ஆம் ஆண்டிற்கான பெண்கள் 14 வயதுக்குட்பட்டோர் ஆசியச் சாம்பியன், உலகப் பெண்கள் 12 வயதுக்குட்பட்டோர் சாம்பியன் பட்டப் போட்டியில் வெண்கலப் பதக்கம் போன்றவை அவற்றில் சில வெற்றிகளாகும். 2002 ஆம் ஆண்டில் தானியா இலங்கையின் மாரவிளா நகரில் நடைபெற்ற பெண்கள் ஆசிய இளையோர் சாம்பியன் பட்டத்தை வென்றார்.
# தானியா சாச்தேவ்

## தேசிய, அனைத்துலக பாராட்டுகள்

2005 ஆம் ஆண்டில் பெண் கிராண்ட்டு மாசுட்டர் என்ற பட்டத்தை வென்ற எட்டாவது இந்திய வீரர் என்ற பெருமையைப் பெற்றார். 2006 மற்றும் 2007 ஆம் ஆண்டுகளில் இந்தியாவின் தேசிய மகளிர் பிரீமியர் சதுரங்க சாம்பியன் பட்டத்தையும் வென்றார். 2007 ஆம் ஆண்டில் தெக்ரானில் நடைபெற்ற மகளிர் ஆசிய சதுரங்க சாம்பியன் பட்டப் போட்டியின் ஒன்பது சுற்றுகளில் 6½ புள்ளிகளை எடுத்து சாம்பியன் பட்டத்தை அவர் வென்றார். 2009 ஆம் ஆண்டு மதிப்பு மிக்க அருச்சுனா விருது தானியாவுக்கு வழங்கப்பட்டது. 2016 ஆம் ஆண்டு ஐசுலாந்து ரேய்க்யாவிக் சதுரங்கப் போட்டியில் சிறந்த பெண்மணி என்ற விருதைப் பெற்றார். களுத்துறையில் நடைபெற்ற பொதுநலவாய மகளிர் சாம்பியன் பட்டப் போட்டியில் தானியா சாம்பியன் பட்டம் பெற்றார் 2008 ஆம் ஆண்டு முதல் சதுரங்க ஒலிம்பியாடு போட்டிகளில்  
தானியா இந்தியாவின் தேசிய அணியில் விளையாடி வருகிறார். 2009 மற்றும் 2011 ஆம் ஆண்டுகளில் உலகப் பெண்கள் குழு சாம்பியன் பட்டப் போட்டிகளிலும், 2003 ஆம் ஆண்டு முதல் ஆசியப் பெண்கள் குழு சாம்பியன் பட்டப் போட்டிகளிலும் பங்கேற்று விளையாடினார். இவை தவிர 2006 ஆம் ஆண்டு ஆசிய விளையாட்டுப் போட்டிகள், 2009 ஆம் ஆண்டு நடைபெற்ற ஆசிய உள்ளரங்கப் போட்டிகள் ஆகியவற்றிலும் விளையாடினார். இசுதான்புல்லில் 2012 ஆம் ஆண்டு நடைபெற்ற சதுரங்க ஒலிம்பியாடின் தனிநபர் பிரிவில் வெண்கலப் பதக்கம் வென்றார். இதேபோல ஆசியப் பெண்கள் குழு சாம்பியன் பட்டப் போட்டிகளில் 2008, 2009, 2012, 2014 ஆம் ஆண்டுகளில் அணிக்காக நான்கு வெள்ளிப் பதக்கங்கள், தனிநபருக்கான மூன்று வெள்ளி மற்றும் வெண்கலப் பதக்கங்கள் கிடைப்பதற்கு காரணமாக இருந்தார்.  
பிரிட்சு பயிற்சியாளர் தந்திரம் இலக்கமுறை காணொளி வட்டு ஒன்றை சதுரங்க மென்பொருள் நிறுவனமான செசு பேசுக்கு தானியா தொகுத்தளித்துள்ளார். சென்னையில் நடைபெற்ற ஆனந்த் கார்லசென் இடையிலான போட்டிகளுக்கும் இவரே வர்ணனையாளராக இருந்தார்.
# தானியா சாச்தேவ்

## தனிப்பட்ட வாழ்க்கை

தில்லியில் உள்ள வசந்த் விகார் நவீனப் பள்ளியில் தானியா தன்னுடைய கல்வியை கற்றுத் தேர்ந்தார். சிறீ வெங்கடேசுவரா கல்லுரியில் தன்னுடைய பட்டப் படிப்பையும் முடித்தார்.  
ரெட் புல் நிறுவனம் தானியாவிற்கு ஆதரவு நல்கியது. 2014 ஆம் ஆண்டு தில்லியைச் சேர்ந்த கட்டிடக் கலை வடிவமைப்பாள இளைஞர் வீரச் கட்டாரியாவை மணந்து கொண்டார் பயிற்சி பெற்ற பரதநாட்டியக் கலைஞரான தானியாவின் பொழு போக்கு அம்சங்கள் படிப்பதும் கடையில் பொருட்கள் வாங்குவதுமாகும்..
# கார்வோனிக் அமிலம்

**கார்வோனிக் அமிலம்** (*Carvonic acid*) என்பது C<sub>10</sub>H<sub>12</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். α- மெத்திலீன்-4-மெத்தில்-5-ஆக்சோ-3-சைக்ளோயெக்சீன்-1-அசிட்டிக் அமிலம் என்றும் இச்சேர்மம் அழைக்கப்படுகிறது. ஒரு டெர்பீனாய்டு என்று வகைப்படுத்தப்படும் கார்வோனிக் அமிலம் மனிதர்களில் இயற்கையாகத் தோன்றும் கார்வோன் என்ற டெர்பீனாய்டின் வளர்சிதை மாற்றத்தால் உருவாகிறது .
# 2,2-டைமெத்தாக்சி-2-பீனைலசிட்டோபீனோன்

**2,2-டைமெத்தாக்சி-2-பீனைலசிட்டோபீனோன்** (*2,2-Dimethoxy-2-phenylacetophenone*) என்பது C<sub>16</sub>H<sub>16</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஒளித்தொடக்கியான இச்சேர்மம் தனியுறுப்பு பலபடியாக்கல் வினையை தொடங்கி வைக்கப் பயன்படுத்தப்படுகிறது. அக்ரைலேட்டு பலபடிகள் தயாரித்தலை இதற்கு உதாரணமாகக் கூறலாம் . ஒளியின் ஆதரவால் இம்மூலக்கூறு தனியுறுப்பாக உருவாகிறது. பின்னர் இத்தனியுறுப்பு தனியுறுப்பு பலபடியாக்கல் வினையைத் தொடங்கி வைக்கிறது. ஒருங்கிணைந்த சுற்றுகள் உருவாக்கும் செயல்முறையிலும் இச்சேர்மம் பயன்படுத்தப்படுகிறது.
# புய எலும்பு

**புய எலும்பு** (ஆங்கிலம்:**humerus**) மேற்கையில் உள்ள ஒரு நீள எலும்பு வகை ஆகும். இது தோள்பட்டை மற்றும் முழங்கை பகுதிக்கு இடையில் அமைந்த எலும்பு ஆகும். புய எலும்பு மேல்முனை, கீழ்முனை மற்றும் நடுவே தண்டு பகுதியை கொண்டுள்ளது. இது தோள்பட்டை மூட்டு மற்றும் முழங்கை மூட்டு பகுதிகளை கொண்டது.
# புய எலும்பு

## அமைப்பு

புய எலும்பின் மேல்முனையில் உள்ள கோளவடிவ தலைப்பகுதி தோள் எலும்பு வெளிப்புற குழி வடிவ பகுதியுடன் இணைந்து தோள்பட்டை மூட்டை உருவாக்குகிறது. இதன் கீழ்முனை இணைப்பு பகுதி அரந்தி எலும்பு மற்றும் ஆரை எலும்பின் மேல்முனையின் இணைப்பு பகுதியுடன் இணைந்து முழங்கை மூட்டை உருவாக்குகிறது.  
பெரும்பாலான பாலூட்டிகளில் மனிதர்களைப் போலவே புய எலும்பு கரங்களை உடலுடன் இணைக்கும் பகுதியாகவே உள்ளது. ஆனால் இதன் நீளம் மாறுபடுகிறது.
# குருமாத்தூர் கல்வெட்டு

**குருமாத்தூர் கல்வெட்டு** (**Kurumathur inscription** (கி.பி 9 ஆம் நூற்றாண்டு) என்பது வட கேரளத்தில் பல்லவ கிரந்த எழுத்தில் பொறிக்கப்பட்ட ஒரு சமசுகிருத கல்வெட்டாகும். இது ஆரியகோடின் தெற்கில் உள்ள குருமாத்தூர் விஷ்ணு கோவிலைப் புதுப்பிக்கும் போது அகழ்வாய்வில் 2011 பெப்ரவரி மாதம், கண்டுபிடிக்கப்பட்டது. இக்கல்வெட்டானது ஒரு கருங்கற்பலகையில் பொறிக்கப்பட்டுள்ளது.  
அரியக்கோடானது காளியாறின் தென் கரையில், கரிக்கட்டின் வடமேற்கில் அமைந்துள்ளது. இது *கேரளாள்பதி*யில் குறிப்படப்பட்டுள்ள 32 பிராமணக் குடியேற்றங்களில் ஒன்றாகும்.  
இந்தக் கல்வெட்டானது பின்வரும் தகவல்களை அளிக்கிறது  
- அளவு: முன்று பத்திகள்
- ஆட்சியில் இருந்த மன்னரின் பெயர்: "இராம இராஜசேகரன்"
- நாள்: கி.பி. 871 மே 24
- உள்ளடக்கம்:
- "அரசன் இராம இராஜசேகரனின் புகழானது பெருங்கல் முழுவதும் பரவியுள்ளது"
- "இந்த இராஜசேகர மன்னன் இராமர் பிறந்த புகழ்பெற்ற இசுவாகு மரபில் பிறந்தவர்."
- "நாட்டை மனு நீதி தவறாமல் ஆட்சிசெய்பவர்''"
# குருமாத்தூர் கல்வெட்டு

## இதனையும் காண்க

- பண்டைய இந்தியக் கல்வெட்டுக்கள்
# அரந்தி

அரந்தி (ஆங்கிலம்:**ulna**)
எலும்பு முழங்கை இரு எலும்புகளில் ஒன்று. நீள வகை எலும்பான இது முழங்கையின் உட்புற எலும்பு ஆகும். இது மேல்முனை, கீழ்முனை மற்றும் நடுவே தண்டு பகுதியை கொண்டது.
# அரந்தி

## அமைப்பு

அரந்தி எலும்பு மேல்முனை முழங்கை மூட்டின் ஒரு பகுதியாகவும், கீழ்முனை மணிக்கட்டு மூட்டின் ஒரு பகுதியாகவும் அமைந்துள்ளது. அரந்தி எலும்பு ஆரை எலும்புடன் மேலும், கீழும் ஒன்றுடன் ஒன்று இணைந்து ஆரை அரந்தி மூட்டுகளை உருவாக்குகிறது.
# 7 டேஸ் அவுட்

**7 டேஸ் அவுட்** (7 Days Out) என்பது நெற்ஃபிளிக்சுமில் வெளியான அமெரிக்க நாட்டு தொலைக்காட்சி ஆவணப்படம் ஆகும். இந்த நிகழ்ச்சி 7 அத்தியாயங்களுடன் டிசம்பர் 6, 2018 இல் வெளிவந்தது. இதன் ஒவ்வொரு அத்தியாயமும் 7 நாள்களுக்கு முன்னர் தயாரிப்பாளர்கள் மற்றும் உதவியாளர்களால் திட்டமிடப்பட்டு தொடங்கப்படுகிறது.
# ரிதுபர்ணா செங்குப்தா

**ரிதுபர்ணா சென்குப்தா** (Rituparna Sengupta பிறப்பு 7 நவம்பர் 1971) இந்தியாவைச் சேர்ந்த நடிகையும் தயாரிப்பாளரும் ஆவார். வங்காள, இந்தி, திரைத்துறைகளில் பணிபுரிந்துள்ளார். ஒரு தேசிய விருது, இரு பிலிம்பேர் விருதுகள், நான்கு பி.எப்.ஜி.ஏ விருதுகள் மற்றும் நான்கு அனலாக் விருதுகளைப் பெற்றுள்ளார்.  
ரிதுபர்ணா முதலில் தொலைக்காட்சியில் நடிக்க ஆரம்பித்தார். 1989 இல் வங்காளத் தொலைக்காட்சித் தொடரான *சதா பைரா*வில் நடித்தார். 1992 ஆம் ஆண்டு தேசிய விருது பெற்ற *சுவட் பதரேர் தலா* என்ற வங்காளத் திரைப்படத்தின் மூலம் பெரிய திரைக்கு அறிமுகமானார். இப்படத்தில் பிரபுத் ராயுடன் நடித்தார். 1994ஆம் ஆண்டு பார்ததோ கோஷ் இணைந்து *தீஷ்ராகான்* திரைப் படத்தின் நடித்ததன் மூலம் பாலிவுட்டில் அறிமுகமானார். இவர் ப்ரோசென்ஜிர் சட்டர்ஜி மற்றும் சிரன்ஜித் சக்ரபூத் ஆகியோருடன் பல திரைப்படங்களில் நடித்துள்ளார். பிஜோய் பாஸ்கரின் நாக் பஞ்சமி (1994) திரைப்படத்தில் முதன்முறையாக பிரன்சிக் சாட்டர்ஜியுடன் நடித்தார்.இவர் நடித்த *சாகரிக்கா* (1998), *துமார் அமர் பிரேம்* (1998), *ரங்கு பூ* (1999) ஆகியன வெற்றி திரைப்படங்களாகும்.  
1996 ஆம் ஆண்டு கர்நாடக சுபுத்ரா என்ற கன்னடத் திரைப்படத்தில் பணிபுரிந்தார். 2013 ஆம் ஆண்டு சொகன்லால் உடன் கதவீடு திரைப்படத்தின் மூலம் மலையாளத்தில் அறிமுகமானார்.
# ரிதுபர்ணா செங்குப்தா

## ஆரம்பகால வாழ்க்கை

இளம் வயதிலிருந்தே கலைகளில் ஆர்வமாக இருந்தார். ஓவியம், நடனம், பாடல் மற்றும் கைவினைப் பொருட்கள் ஆகியவற்றில் ஈடுபாடு காட்டினார்.  
மவுன்ட் கார்மெல் பள்ளியில் படித்தார். பின்னர் லேடி பிரபூர்ன் கல்லூரியில் பட்டம் பெற்றார். கல்கத்தா பல்கலைக்கழகத்தில் எம். ஏ பட்டத்திற்கான நவீன வரலாற்றைப் படிக்க துவங்கினார்.
# ரிதுபர்ணா செங்குப்தா

## சொந்த வாழ்க்கை

சென்குப்தா தனது பால்ய நண்பரும் மொபி ஆப்ஸ் இன் நிறுவனரும் தலைவருமான சஞ்சய் சக்கர்பார்தி என்பவரை 13 டிசம்பர், 1999 ஆம் ஆண்டு திருமணம் புரிந்தார். இத் தம்பதியினருக்கு அன்கன் என்ற மகனும் ரிசோனா என்ற மகளும் உள்ளனர்.
# ரிதுபர்ணா செங்குப்தா

## விருதுகள்

| 1995 | பாரத் நிர்மன் விருது |
| --- | --- |
| 1996 | கல்கத்தா சட்ட சங்கத்தின் காசி நஸ்ருல் இஸ்லாம் பிறப்பு நூற்றாண்டு விருது |
| 1998 | *டஹன்* 42 வது தேசிய திரைப்பட விழாவில் சிறந்த நடிகைக்கான தேசிய திரைப்பட விருது . |
| 1999 | *அனந்தலாக் புரஸ்கார்* *தகனம்* சிறந்த நடிகைக்கான |
| 2000 | *அட்டி சஜானுக்கு* சிறந்த துணை நடிகைக்கான *ஆனந்தலொக் புர்கர்* |
| 2005 | சிறந்த கிளாமர் ராணிக்கு *ஆனந்தலொக் புர்கர்* |
| 2007 | *அனுரணன்* சிறந்த நடிகைக்கான *அனந்தலாக் புரஸ்கார்* |
| 1999 |  |
| 2004 | பிஎப்ஜேஏ- சிறந்த நடிகை விருது, *ஆலோ* |
| 2006 | பிஎப்ஜேஏ - சிறந்த நடிகை விருது, ட்ரிருஷ்ணா |
| 2013 | பிஎப்ஜேஏ - சிறந்த நடிகை விருது, முக்ததரா |
| 1993 | சிறந்த துணை நடிகைக்கான காலக்கார் விருது , *ஸ்வெட் பதானார் தலா* |
| 1997 | சிறந்த நடிகைக்கான *கலகர்* விருது , *அபூஜ் மோ* |
| 1998 | காலக்கார் சிறப்பு விருது , *மொனரு மானுஷ்* |
| 2001 | சிறந்த நடிகைக்கான *கலகர்* விருது , *சசர்பரி ஜிந்தாபாத்* |
| 2004 | சிறந்த நடிகைக்கான காலக்கார் விருது , *மோன்டோ மேயர் உபகியான்* |
| 2006 | சிறந்த நடிகைக்கான கலகர் விருது , *துவிடியா பாஸந்தா* |
| 2007 | சிறந்த நடிகைக்கான காலக்கார் விருது , *பாத்திரிகமி* |
| 2008 | சிறந்த நடிகைக்கான கலகர் விருது , *அனூரன்* |
| 2009 | சிறந்த நடிகைக்கான கலக்கர் விருது , *மோன் அமோர்* |
| 2010 | சிறந்த நடிகைக்கான *கலக்கர்* விருது , *அய்யனேட்* |
| 2014 | சிறந்த நடிகைக்கான பிலிம்ஃபேர் கிரிடிக்ஸ் விருது , *அலிக்குஷ்* |
| 2016 | மிகவும் பிடித்த திரைப்பட நடிகைக்கான ஸ்டார் ஜால்ஷா பரிவார் விருது , "ராஜ்கானி" |
| 2017 | சிறந்த நடிகைக்கான பிலிம்ஃபேர் கிரிடிக்ஸ் விருது , "பிரக்தன்" |
# ஆரை எலும்பு

**ஆரை எலும்பு** (ஆங்கிலம்:**Radius**) முழங்கை எலும்புகளில் ஒன்று. ஆரை முழங்கையில் வெளிப்புறமாக அமைந்த ஒரு நீள வகை எலும்பு ஆகும்.
# ஆரை எலும்பு

## அமைப்பு

ஆரை எலும்பு மேல்முனை, கீழ்முனை மற்றும் நடுவே தண்டு பகுதியை கொண்டது. மேல்முனை முழங்கை மூட்டின் ஒரு பகுதியாகவும், கீழ்முனை மணிக்கட்டின் ஒரு பகுதியாகவும் அமைந்துள்ளது. ஆரை எலும்பு அரந்தி எலும்புடன் இணைந்து ஆரை அரந்தி மூட்டுகளை உருவாக்குகிறது.
ஆரை எலும்பு அரந்தி எலும்பை விட அளவில் சிறிய எலும்பாகும்.
# கிங்டம் (தென் கொரிய தொலைக்காட்சி தொடர்)

**கிங்டம்** என்பது 2019 இல் வெளிவந்த தென் கொரிய நாட்டு வரலாற்று நாடகம் அரசியல்திகில் பரபரப்பு மற்றும் பிணன் கதைக்களம் நிறைந்த கொரியன் தொலைக்காட்சி நாடகத் தொடர் ஆகும்.  
இந்த தொடரின் கதையை யாங் கியுங்-இல் மற்றும் கிம் யூன்-ஹீ ஆகியோர் இணைந்து நெற்ஃபிளிக்சு என்ற ஓடிடி தளத்திற்காக எழுத கிம் ஷியாங்-ஹன் மற்றும் பார்க் இன்-ஜெ ஆகியோர் இயக்கியுள்ளார்கள். இத்தொடர் நெற்ஃபிளிக்சு இன் முதலாவது தொடர் ஆகும். இதன் முதல் பருவம் 25 ஜனவரி 2019 இல் ஒளிபரப்பப்பட்டது.  
இத்தொடர் பிரபலமடைந்ததை தொடர்ந்து, இதன் இரண்டாவது சீசன் பிப்ரவரி 2019 இல் எடுக்கப்படுவதாக தெரிவிக்கப்பட்டுள்ளது. இந்த தொடரின் முதல் பருவத்தின் வெற்றியை தொடர்ந்து இதன் இரண்டாம் பருவம் 13 மார்ச்சு 2020 இல் ஒளிப்பரப்பட்டது. இந்த சிறப்பு பகுதி 'அசின் ஒப் த நார்த் ' என்ற பெயரில் 23 ஜூலை 2021 இல் வெளியானது. இந்த சிறப்பு பகுதியில் அசின் என்ற கதாபாத்திரத்தில் நடிகை 'ஜூன் ஜி ஹியுன்' என்பவர் நடித்துள்ளார்.
# நெல்லுமாறு அக்ரஹாரம்

**நெல்லுமாறு அக்ரஹாரம்** (Nellumaru Agraharam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி வட்டத்துக்கு உட்பட்ட ஒரு வருவாய் கிராமம் ஆகும். இது ஆச்சுபாலு ஊராட்சிக்கு உட்பட்டது ஆகும்.
# நெல்லுமாறு அக்ரஹாரம்

## பள்ளிகள்

இந்த ஊரில் ஊராட்சி ஒன்றிய துவக்கப்பள்ளி செயல்பட்டுவருகிறது.
# மனாத்

**மனாத்**, **** (&nbsp; கிபி ஏழாம் நூற்றாண்டிற்கு முன்னர், இசுலாமிற்கு முந்தைய அரேபியத் தீபகற்பத்தின், ஹெஜாஸ் பகுதிகளில், செமிடிக் மொழிகள் பேசிய மக்களால் வழிபட்ட தெய்வங்களில் ஒன்றாகும். இப்பண் தெய்வத்தின் கணவர் ஹுபல் ஆவர்.  
மெக்காவின் மூன்று பெண் சகோதரி தெய்வங்களில் மனாத் தெய்வம் தலைமையானர் ஆவார். மற்ற இரண்டு பெண் தெய்வங்கள் அல்-லாத் மற்றும் அல்-உஸ்ஸா ஆவார்.  
மனாத் பெண் தெய்வம் விதி, இறப்பு, அதிர்ஷ்டம் மற்றும் நேரத்தின் தெய்வமாக கருதப்படுகிறார்.  
மனாத் பெண் தெய்வம், அல்-லாத் மற்றும் அல்-உஸ்ஸா ஆகிய பெண் தெய்வங்களுக்கு மூத்தவராவர்.  
கிபி ஏழாம் நூற்றாண்டில் அரேபிய தீபகற்பத்தில் இசுலாம் வளர்ந்த பிறகு மெக்காவில் இருந்த மனாத் பெண் தெய்வத்தின் உருவச்சிலை அழிக்கப்பட்டு, மனாத் வழிபாடும் நின்று போனது.
# மனாத்

## வழிபாடு

மனாத் தெய்வத்தின் புகழ்பெற்ற வழிபாட்டுத் தலம், அரேபிய தீபகற்பத்தின் ஹெஜாஸ் பகுதியில் அமைந்த மெக்காவிற்கும், மதீனாவிற்கும் இடையே, செங்கடலை ஒட்டி இருந்தது.  
அரேபிய தீபகற்பத்தின் ஹெஜாஸ் பகுதியின் *பானு அவ்ஸ்* மற்றும் *பானு கஷ்ராஜ்* பழங்குடி மக்கள் *மனாத்* தெய்வத்தை வழிபட்டனர். }}இம்மக்கள் மனாத் தெய்வத்தின் மரசிற்பத்தை இரத்தத்தால் பூசித்து வழிபட்டனர்.  
இம்மக்கள், மனாத் தெய்வத்தின் கல் உருவச்சிலையை மூசால்லால் பகுதியில் எழுப்பி வழிபட்டனர். இசுலாம் தோன்றுவதற்கு முன்னர், புனித யாத்திரையாக, மூசல்லால் பகுதியில் உள்ள மனாத் தெய்வத்தை வழிபடச் செல்லும் அரேபியர்கள் தலையை மொட்டையடித்துக் கொண்டு, மனாத் தெய்வத்தின் உருவச் சிலை முன் நின்று வழிபட்டனர். மனாத் தெய்வத்தின் சிலையை வழிபடாது, தங்களின் புனித யாத்திரை நிறைவடையாது என்று இம்மக்கள் கருதினர்.  
காபாவில் இருந்த 360 தெய்வ உருவச் சிலைகளில் மனாத் தெய்வத்தின் சிலையும் ஒன்றாக கருதப்படுகிறது.
அரேபிய வரலாற்று அறிஞரான (கிபி 737 - 819) இசம் - இபின் - கல்பி, , காபாவை சுற்றி வரும் வழிபாட்டாளர்கள், ஆசிர்வாதம் வேண்டி மனாத் தெய்வத்தின் பெயருடன் அவரது சகோதரிகளின் பெயர்களையும் உச்சரிப்பர் என்று தனது குறிப்பில் எழுதியுள்ளார்.
# மனாத்

## மனாத் கோயிலின் இடிப்பு

முகமது நபியின் ஆனையின் படி, சாத் பி சையித் அல்-அஷ்ஹாலி என்பவரின் தலைமையில் 20 குதிரை வீரர்கள் அடங்கிய படைக்குழு, முசால்லாலில் உள்ள, அரேபிய பழங்குடிகள் வழிபட்ட மனாத் தெய்வத்தின் கருங்கல்லிலால் ஆன உருளை வடிவச் சிற்பத்தையும், கோயிலையும் அழித்தனர்.
# மனாத்

## மனாத் கோயிலின் இடிப்பு

### சோமநாதர் கோயில்

மனாத் தெய்வத்தின் கல் சிற்பத்தை, அன்றைய பழமைவாத அரேபியர்கள், இந்தியாவின் குஜராத் மாநிலத்தின் சௌராட்டிர தீபகற்ப பகுதியின் சோமநாதபுரத்தில் வைத்து வழிப்பட்டிருக்கலாம் என்ற செய்தியால், கிபி 1024-இல் கஜினி முகமது, சோமநாதபுரக் கோயில் கருங்கல் உருளை வடிவ லிங்கத்தை உடைத்து, அதனை கசினி நகரத்தின் மசூதியின் படிக்கற்களாக அமைத்தார்.
# மனாத்

## இதனையும் காண்க

- அல்-உஸ்ஸா
- அல்-லாத்
- இசுலாமுக்கு முந்திய அரேபியாவின் சமயம்
- குறைசி மக்கள்
# சாம்பசிங்ஜி ராவ்

**சிரஞ்சீவி சாம்பசிங்ஜி ராவ் சாகிப் (Chiranjiva Shambhusinghji Rao Sahib** (இறப்பு 1891) என்பவர் தஞ்சாவூர் மராத்திய அரசின் கடைசி மன்னரான சிவாஜியின் மகளான விஜய மோகன முக்தாம்பா பாயின் வளர்ப்பு மகனாவார்.  இவர் 1891 ஆம் ஆண்டு முதல் இவரது வளர்ப்புத்தாய் இறந்த 1891 ஆம் ஆண்டு வரை போன்சலே தலைவராக இருந்தார். என்றாலும் இவர் அரசியின் வளர்ப்பு மகனாக இருந்த காரணத்தால், இவரை தஞ்சாவூர் மன்னராக இந்திய கம்பெனி ஆட்சி அங்கீகரிக்கவில்லை. இவர் இறக்கும்வரை மன்னரைப்போல பாசாங்கு செய்துவந்தார்.
# சுலோச்சனா காட்கில்

** சுலோச்சனா காட்கில்** (Sulochana Gadgil) பெங்களூரிலுள்ள இந்திய வளிமண்டல, கடல்சார் அறிவியல் மையத்தில் பணிபுரிந்த வானியல் ஆராய்ச்சியாளர் ஆவார். பருவக் காற்று ஏன், எவ்வாறு ,அடிக்கடி மாறுகிறது என்பதையும், மழை வீழ்ச்சி, சுற்றுச்சூழல், பரிணாம நிகழ்வுகள் ஆகியவற்றைச் சமாளித்து விவசாய உத்திகள் பெருக்குவதற்கான ஆராய்ச்சியிலும் ஈடுபட்டார். இவரது ஆராய்ச்சி பருவ கால மேகம், துணை பருவகால மாறுபாடு ஆகியவற்றின் அடிப்படை அம்சத்தை கண்டுபிடிக்க வழிவகுத்தது. பருவமழை என்பது நிலம் மற்றும் கடல் சார்ந்து எழும்பும் காற்று மட்டுமல்ல, மாறாக பருவகால அளவிலான நிலப்பரப்பும், பருவகால இடம்பெயர்வும் ஒரு வெளிப்பாடாகும். விவசாயிகளுடன் இணைந்து, இந்தியாவின் பல்வேறு பகுதிகளில் ஏற்படும் மழைவீழ்ச்சியின் மாறுபாட்டிற்கு ஏற்றவாறு விவசாயத்தைப் பெருக்குவதற்கான வழிகளை ஆராய்ந்தார்.
# சுலோச்சனா காட்கில்

## இளமை வாழ்க்கை

1944 ஆண்டு புனேவில் பிறந்தார். கடுமையான வறட்சியில் மக்களுக்கு உதவியதற்காக அறியப்பட்ட டோங்க் மாநிலத்தின் அமைச்சர் என்ற பெருமைக்குரிய வம்சாவழியிலிருந்து வந்தவர். இவருடைய தாத்தாவும் அப்பாவும் மருத்துவர்களாகப் பணிபுரிந்துள்ளனர். அதே நேரத்தில், இவருடைய தாத்தா ஒரு சுதந்திர போராளியாகவும் காலனித்துவ ஆட்சிக்கு எதிராகப் பல தீவிரமான போராட்டத்தில் பங்கேற்பாளராக இருந்துள்ளார். இவருடைய தாய் ஒரு மராத்தி எழுத்தாளர் ஆவார்.  
புனேவில் ஆரம்பக் கல்வியை மராத்திய மொழியில் பயின்றார். பின்னர், ஆந்திர பிரதேசத்தில் உள்ள "ரிஷி வேலி" என்ற பள்ளியில் தங்கி பயின்றார். பின்னர் புனே திரும்பி வந்து பெர்குசன் கல்லூரியில் இயற்கை அறிவியல் , வேதியியல், இயற்பியல் மற்றும் கணிதம் ஆகியவற்றைப் பயின்றார். இந்த சமயத்தில் மாதவ் காட்கில் என்பவருடன் சேர்ந்து விஞ்ஞான வாழ்க்கையைத் தொடர முடிவு செய்தனர். அவர்கள் இருவரும் ஹார்வார்ட் பல்கலைக்கழகத்தில் அனுமதிக்கப்பட்டனர்,
# சுலோச்சனா காட்கில்

## மீண்டும் இந்தியாவில்

1971 வாக்கில் தன்னுடைய கணவருடன் இந்தியா திரும்பினார். இந்திய வெப்ப மண்டல வானிலை ஆராய்ச்சி நிறுவனத்தில் இரண்டாண்டுகள் பணி புரிந்தார். இக்காலத்தில் ஆர். அனந்தகிருஷ்ணன், டி. ஆர். ஷிகா போன்ற ஆராய்ச்சியாளர்களுடன் பணிபுரிந்துள்ளார். விஞ்ஞான ஆராய்ச்சிக்கான மையத்தில் உறுப்பினராக நியமிக்கப்பட்டார். அவருடைய கணவரும் ஒரு கணித சுற்றுச்சூழல் நிபுணராகவும் பணிபுரிந்தார். அங்கே ஒரு வளிமண்டல மற்றும் கடல்சார் அறிவியல் மையம் ஒன்று ஏற்படுத்தப்பட்டது.
# சுலோச்சனா காட்கில்

## குடும்ப வாழ்க்கை

சுற்றுச்சூழல் நிபுணரான மாதவ் காட்கில் என்பவரைத் திருமணம் புரிந்து கொண்ட இவருக்கு ஒரு மகள்,ஒரு மகன் உண்டு.
# சுலோச்சனா காட்கில்

## மேலும் பார்க்க

- மாதவ் காட்கில்
# அல்-லாத்

**அல்-லாத்** (**Al-Lat**) (, ), இசுலாம் சமயம் தோன்றுவதற்கு முன்னர் பண்டைய அண்மை கிழக்கின் அரேபிய தீபகற்பத்தின் பகுதிகளில், குறிப்பாக, ஹெஜாஸ், வடக்கு அரேபியா மற்றும் சிரியாவின் பல்மைரா பகுதிகளின் செமிடிக் மொழிகள் பேசிய பழங்குடி மக்கள் வழிபட்ட பெண் தெய்வங்களில் ஒருவராவர்.
போர், அமைதி மற்றும் செழிப்பத்திற்கான தேவதையான *அல்-லாத்* தெய்வத்தின் அக்காவும், பெண் தேவதையும், விதியின் கடவுளுமான மனாத் ஆவார். இவரது மற்றொரு சகோதரி அல்-உஸ்ஸா வலிமைக்கான பெண் தெய்வம் ஆவார். இம்மூன்று பெண் தெய்வங்கள் முப்பெரும் தேவியர் எனப்பட்டனர்.
# அல்-லாத்

## குரானில் பெண் உருவச்சிலைகள்

குரான், சுரா 53:19 மற்றும் 20-இல் அல்-லாத், அல்-உஸ்ஸா மற்றும் மனாத் ஆகிய பெண்களின் உருவச்சிலைகள் குறித்துள்ளது.
# அல்-லாத்

## இசுலாமிற்கு பின்

அரேபிய தீபகற்பத்தில் கிபி ஏழாம் நூற்றாண்டில் இசுலாம் சமயம் வளர்ச்சிய அடைந்த போது, சிறு தெய்வ வழிபாடுகள் நிறுத்தப்பட்டதுடன், அத்தெய்வங்களுக்குரிய உருவச்சிலைகளும், கோயில்களும் அழிக்கப்பட்டது.
# அல்-லாத்

## தற்காலத் தாக்கங்கள்

சிரியா நாட்டின் பல்மைரா நகரத்தின் தொன்மை வாய்ந்த அல்-லாத் கோயிலின் சிங்க வாகன சிற்பத்தை 2015-இல் இசுலாமிய அரசு தீவிரவாதிகளால் கடுமையாகச் சேதப்படுத்தப்பட்டது. தற்போது இச்சிங்கச் சிற்பத்தை மறுசீரமைத்து திமிஷ்குவில் உள்ள தேசிய அருங்காட்சியகத்தில் வைக்கப்பட்டுள்ளது.
# அல்-லாத்

## இதனையும் காண்க

- மனாத்
- அல்-உஸ்ஸா
- இசுலாமுக்கு முந்திய அரேபியாவின் சமயம்
# அக்பர் பாஷா

**அக்பர் பாஷா** ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1991 ஆம் ஆண்டு வேலூர் மக்களவைத் தொகுதியில் , இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.
# அக்பர் பாஷா

## பிறப்பு

16 ஜூன் 1931 ஆம் ஆண்டு வேலூர் மாவட்டம் ஆம்பூரில் ஹயாத் பாஷா சாஹிப் என்பவருக்கு மகனாகப் பிறந்தார்.
# அக்பர் பாஷா

## கல்வி

இளங்கலை பட்டத்தினை சென்னை மாநில கல்லூரியிலும் , இளங்கலை தொழில்நுட்ப பட்டத்தினை அழகப்பர் தொழில்நுட்பக் கல்லூரியிலும் பயின்று பெற்றார்.
# அக்பர் பாஷா

## தொழில்

- தொழிலதிபர்
- பொறியாளர்
- கல்வி ஆலோசகர்
- விவசாயம்
- அரசியல் மற்றும் சமூக ஆர்வளர்
# அக்பர் பாஷா

## பொறுப்புகள் - அரசியல்

- இந்திய தேசிய காங்கிரசின் ஆம்பூர் நகர தலைவர்.
- இந்திய தேசிய காங்கிரசின் மாநில குழு உறுப்பினர்.
- 1970 - 1976 வரை வேலூர் மாவட்ட இந்திய தேசிய காங்கிரசின் துணை தலைவர்.
- 1975 - 1976 ஆம்பூர் லயன்ஸ் கிளப் தலைவர். மற்றும் ஆயுட்கால உறுப்பினர்.
- 1976 - 1978 வரை வேலூர் மாவட்ட இந்திய தேசிய காங்கிரசின் பொருளாலர்.
- 1978 - 1980 வரை மாநில சிறுபான்மை பிரிவு துணை தலைவர் மற்றும் தலைவர்.
- 1991 வேலூர் மக்களவைத் தொகுதி உறுப்பினர்.
# அக்பர் பாஷா

## பொறுப்புகள் - பிற

- பொதுச் செயலாளர் மற்றும் செய்தித் தொடர்பாளர், மஸ்ஹருல் உலும் கல்லூரி, ஆம்பூர்.
- தலைவர் - தோல் பதனிடுவோர் சங்கம், ஆம்பூர்.
- பொருளாளர், இந்திய முடிக்கப்பட்ட தோல் உற்பத்தி மற்றும் ஏற்றுமதியாளர்கள் சங்கம், சென்னை.
- பொருளாளர், தேசிய வர்த்தக சம்மேளனம், சென்னை.
- தமிழக அரசு, விற்பனை வரி குழு உறுப்பினர்.
- நிர்வாக இயக்குநர், மெட்ராஸ் எம்.பீ, அக்பர் லெதர்ஸ் லிமிடெட், சென்னை.
- பங்குதாரர், வாக்மேன் ஷூஸ், சென்னை.
- உறுப்பினர், ஐ.எஸ்.ஐ (இப்போது பிஐஎஸ் ), புது தில்லி.
- உறுப்பினர், வணிகர் ஆலோசனைக் குழு,
- தமிழ்நாடு அரசு; பணியாளர் பணியாளர்களுக்கான குறைந்தபட்ச ஊதிய ஆலோசனைக் குழு உறுப்பினர்.
- மத்திய லெதர் ரிசர்ச் இன்ஸ்டிடியூட்டின் உறுப்பினர்,
- தேர்ந்தெடுக்கப்பட்ட குழு உறுப்பினர், ஆர் & டி செல், லெதர் ஏற்றுமதி மேம்பாட்டு கவுன்சில், சென்னை.
- உறுப்பினர், பாடத்திட்டங்கள் தயாரித்தல் குழு, லெதர் டெக்னாலஜி பாடநெறி, சென்னை பல்கலைக்கழகம்.
- உறுப்பினர், தொழில்நுட்ப பயிற்சி திட்டத்தின் ஆலோசனைக் குழு, தோல் பதனிடும் கழிவுப்பொருள் சிகிச்சைக்கான டாஸ்மாக்ஸ் பிரதிநிதி கோர் கமிட்டி.
- செயலாளர், அனைத்திந்திய தோல் ஏற்றுமதியாளர்கள் சங்கம், சென்னை.
- துணைத் தலைவர், தனியார் கல்லூரிகளின் மேலாண்மை சங்கம், சென்னை.
- பேங்கி ஹையத் பாஷா சாஹேப் ஸ்கூல் டிரஸ்ட் முதன்மை நிர்வாகி மற்றும் பொறுப்பாளர்.
# அக்பர் பாஷா

## பொழுதுபோக்குகள்

டென்னிஸ், டேபிள் டென்னிஸ் மற்றும் செஸ்
# லியோன் கூப்பர்

**லியோன் என் கூப்பர்** (*Leon N Cooper*, 28 பிப்ரவரி 1930 – 23 அக்டோபர் 2024) அமெரிக்க இயற்பியலாளரும் நரம்பிணைப்புகளின் மீக்கடத்துத்திறன் குறித்து ஆய்வு செய்து இயற்பியலுக்கான நோபல் பரிசு பெற்றவரும் ஆவார். இவருடன் நோபல் பரிசினைப் பகிர்ந்து கொண்டவர்கள் ஜான் பார்டீன், ஜான் ராபர்ட் சிறீபர் ஆகியோராவர்.. மேலும் மீக்கடத்துத் திறன் பற்றிய பி.சி.ஸ் கோட்பாட்டினை விரிவாக்கி சீர் செய்தவர்கள் ஆவார்கள். நரம்பிணைப்புகளின் மீள்தன்மை (பி.சி.எம் ஆய்வு) குறித்த ஆய்வு இவரது பெயரால் கூப்பர் ஜோடி ஆய்வு என அழைக்கப்படுகிறது.
# லியோன் கூப்பர்

## கல்வியும் பணிகளும்

கூப்பர் 1947 ஆம் ஆண்டில் பிராங்க்ஸ் அறிவியலுக்கான உயர்நிலைப் பள்ளியில் பட்டம் பெற்றார்.. 1951 இல் இளங்கலைப் பட்டமும் இவர் ஒருவருட காலம் உயர்தர கல்விக்கான நிறுவனத்திலும், இல்லினாய்ஸ் பல்கலைக்கழகத்திலும் ஓஹியோ பல்கலைக் கழகத்திலும் பனியாற்றினார். பின்பு 1958 இல் பிரவுன் பல்கலைக்கழகத்திலும் பணியில் சேர்ந்தார்.  
அவர் இன்ஸ்டிடுயூட் ஆஃப் அட்வான்ஸ்டு ஸ்டடி மற்றும் சுவிட்சர்லாந்தின் ஜெனீவா நியூக்ளியர் ஆய்வுக்கான ஐரோப்பியக் கூட்டமைப்பு உட்பட்ட பல்வேறு கல்வி நிறுவனங்களில் ஆராய்ச்சி மேற்கொண்டார். கொலம்பியா பிராட்கேஸ்டிங் சிஸ்டம் என்ற நிறுவனம் தயாரித்த நகைச்சுவைத் திரைப்படமான *தி பிக் பேங் தியரியில்* இடம்பெற்ற கதாபாத்திரமான ஷெல்டன் கூப்பர், என்ற பாத்திரப் பெயர் இவருடைய நினைவால் பின்னாளில் பெயரிடப்பட்டதாகும்.
# லியோன் கூப்பர்

## உறுப்பினரும் பெருமதிகளும்

- அமெரிக்கன் பௌதீக சங்கத்தின் உறுப்பினர்
- கலை மற்றும் அறிவியல் அமெரிக்க அகாடமி உறுப்பினர்
- அறிவியல் தேசிய அகாடமியின் உறுப்பினர்
- அமெரிக்கன் தத்துவ சங்கத்தின் உறுப்பினர்
- அறிவியல் முன்னேற்றத்திற்கான அமெரிக்க சங்கத்தின் உறுப்பினர்
- நரம்பியல் ஆராய்ச்சி திட்ட இணை உறுப்பினர்
- ஆல்ஃபிரெட் பி. சலோன் ஃபவுண்டேஷனின் ஆராய்ச்சி உறுப்பினர் (1959-1966)
- ககன்ஹைம் நிறுவன உறுப்பினர்(1965-66)
- இயற்பியலுக்கான நோபல் பரிசு (1972)
- தேசிய அறிவியல் அகாடமியில் (1968) இயற்பியலுக்கான காம்ஸ்டாக் பரிசினை சிரீபருடன் பகிர்ந்துகொண்டார்.
- கொலம்பியா பல்கலைக் கழகத்தின் முன்னாள் மாணவப்பேராசிரியர் விருது பெற்றார்
- டெஸ்கார்ட்ஸ் பதக்கம் , அகாடமி டி பாரிஸ், யுனிவர்சிட்டி ரெனெ டெஸ்கார்ட்ஸ் ஆகியவற்றைப் பெற்றார்.
- கொலம்பியா கல்லூரியின் ஜான் ஜே விருது (1985)
- ஏழு மதிப்புறு முனைவர் பட்டம்
# அல்-உஸ்ஸா

**அல்-உஸ்ஸா** (**Al-ʻUzzā**) அரேபியத் தீபகற்பத்தில், இசுலாம் எழுச்சிக்கு முன்னர் குறைசி மக்களால் வணங்கப்பட்ட, மூன்று பெண் தெய்வங்களில் ஒரு பெண் தெய்வம் ஆவர். காதல், வலிமை மற்றும் காவலுக்கான தேவதையான அல்-உஸ்ஸாவின் சகோதரிகள் மனாத் மற்றும் அல்-லாத் ஆவார்.  
இசுலாம் எழுச்சிக்கு பின்னர் கிபி 630-இல் காபாவில் இருந்த அல்-உஸ்ஸா, மனாத், அல்-லாத் போன்ற பெண் தெய்வங்களின் சிலைகள் உள்ளிட்ட 360 உருவச்சிலைகள் தகர்க்கப்பட்டது.
# அல்-உஸ்ஸா

## குரானில் பெண் உருவச்சிலைகள்

குரான், சுரா 53:19 மற்றும் 20-இல் அல்-லாத், அல்-உஸ்ஸா மற்றும் மனாத் ஆகிய பெண்களின் உருவச்சிலைகள் குறித்துள்ளது.
# அல்-உஸ்ஸா

## இதனையும் காண்க

- மனாத்
- அல்-லாத்
- குறைசி மக்கள்
- இசுலாமுக்கு முந்திய அரேபியாவின் சமயம்
# மணிக்கட்டு எலும்புகள்

**மணிக்கட்டு எலும்புகள்** (ஆங்கிலம்:**Carpals** - இலத்தின்:****) என்பவை கையின் மணிக்கட்டில் அமைந்த 8 சிறு எலும்புகள் ஆகும்.
# மணிக்கட்டு எலும்புகள்

## அமைப்பு

முதல் வரிசை மணிக்கட்டு எலும்புகள் அரந்தி, ஆரை எலும்புகளுடன் இணைந்து மணிக்கட்டு மூட்டின் பகுதிகளை உருவாக்குகிறது. இரண்டாம் வரிசை மணிக்கட்டு எலும்புகள் அங்கை முன்னெலும்புகளுடன் இணைந்துள்ளது. இந்த எலும்புகள் கையில் அசைவுகளை உண்டாக்கும் தசைகளுடன் பிணைக்கப்ட்டுள்ளது. சில பறவை இனங்களில் எலும்புகள் இணைந்து காணப்படுகிறது.  
- **முதல் வரிசை மணிக்கட்டு எலும்புகள்**
- படகெலும்பு (Scaphoid)
- பிறைக்குழி எலும்பு (Lunate)
- முப்பட்டை எலும்பு(Triquetrum)
- பட்டாணி எலும்பு (Pisiform)  
- **இரண்டாம் வரிசை மணிக்கட்டு எலும்புகள்:**
- சரிவக எலும்பு (Trapezium)
- நாற்புறவுரு எலும்பு (Trapezoid)
- தலையுரு எலும்பு (Capitate)
- கொக்கி எலும்பு (Hamate)
# ஜோன் இராபின்சன்

**ஜோன் வயலட் ராபின்சன்** FBA (née **Maurice** ; 31 அக்டோபர் 1903 - 5 ஆகஸ்ட் 1983) ஒரு பிரித்தானியப் பொருளாதார நிபுணரும் எழுத்தாளரும் ஆவார். பொருளாதாரத்தில் மிகப்பரவலாக அறியப்பட்ட , குறிப்பிடத்தக்க பங்களிப்பைச் செய்தவர். பின் கெயின்சியப் பொருளாதாரம் என்று அறியப்பட்ட பொருளாதார அணுகுமுறையின் முக்கிய நபராகவும் இருந்தார்.
# ஜோன் இராபின்சன்

## வரலாறு

ஜோன் ராபின்சனின் இயற்பெயர் ஜோன் மோரிஸ் ஆகும். இரண்டாம் போயர் போரில் சண்டையிடுவதற்கு முன், ஜோன் தந்தையான பிரெடெரிக் பர்டன் மாரிஸ் , ஃப்ரெடெரிக் ஹோவர்ட் மார்ஷி என்பவரின் மகளும் எட்வர்ட் மார்ஷ் என்பவரின் சகோதரியுமான மார்கரெட் ஹெலன் மார்ஷ் என்பவரை செயிண்ட் ஜார்ஜ்ஸில் உள்ள ஹனோவர் சதுக்கத்தில் மணந்தார். அவர் ஆப்பிரிக்காவிலிருந்து திரும்பிய ஓராண்டு கழித்து ஜோன் மோரிசஸ் 1903 ஆம் ஆண்டில் பிறந்தார்.
# ஜோன் இராபின்சன்

## கல்வி

அவர் கேம்பிரிட்ஜில் உள்ள கிர்ட்டன் கல்லூரியில் பொருளியல் படிப்பை மேற்கொண்டார். இக்கல்லூரி பிரித்தானியக்கம்யூனிஸ்ட் கட்சியின் உறுப்பினரான மாரிஸ் டாப்ஸின் செல்வாக்கின் கீழ் வந்தது. "பிரிட்டனில் ஒரு கம்யூனிஸ்ட் கட்சி உறுப்பினர் அட்டை ஒன்றை எடுத்துக் கொண்டிருந்த முதல் கல்வியாள டோப் ஆவார். டோப் இல்லாமலிருந்தார் கம்யூனிசம் கேம்பிரிட்ஜில் மேண்மையுற்றிருக்காது. அந்த அளவு டோப் கம்யூனிச கருத்துகளைப் பரப்புவதில் முக்கியத்துவம் பெற்றிருந்தார் " இருப்பினும், அவருடைய மாணவர்கள் அனைவரும் அவருடைய அரசியல் கருத்துக்களை ஏற்றுக்கொள்ளவில்லை. "ஹார்டீஸ்" என்ற பெயர் கொண்ட ஒரு குழு அவரை கைப்பற்றி, அவரை கேம் ஆற்றில் வீசியது. பலமுறை இவ்வாறு செய்தும் அவர்களுடைய முயற்சிகள் பலனளிக்கவில்லை. இறுதியில் துன்புறுத்தல்கள் சலிப்பாகி தனியாக அவரை அக்குழுவினர் விட்டுவிட்டனர்.
# ஜோன் இராபின்சன்

## பணி

ஜோன் 1925 ஆம் ஆண்டு பட்டம் பெற்ற பிறகு உடனடியாக ஆஸ்டின் ராபின்சன் என்ற பொருளாதார நிபுணரை மணந்தார். 1937 இல், அவர் கேம்பிரிட்ஜ் பல்கலைக்கழகத்தில் பொருளியல் விரிவுரையாளரானார். அவர் 1958 இல் பிரித்தானிய அகாதமியில் சேர்ந்தார் மற்றும் 1962 இல் நியூன்ஹாம் கல்லூரியின் உறுப்பினராகத் தேர்ந்தெடுக்கப்பட்டார். 1965 ஆம் ஆண்டில் அவர் கிர்ட்டன் கல்லூரியில் முழு பேராசிரியராகவும், உறுப்பினராகவும் சேர்ந்தார் . 1979 ஆம் ஆண்டில், அவர் இறப்பதற்கு நான்கு ஆண்டுகளுக்கு முன்பு, அவர் கிங்ஸ் கல்லூரியின் முதல் பெண் கௌரவ உறுப்பினராகவும் ஆனார்.  
"கேம்பிரிட்ஜ் ஸ்கூல் ஆஃப் எகானமிக்ஸ்" கல்லூரியில் உறுப்பினராக இருந்த ஜோன் ராபின்சன் ஆதாரவாகவும் அதனை விளக்கியும் குறிப்பிடதக்கப் பங்களிப்பை ஆற்றியுள்ளார்.குறிப்பாக 1936 மற்றும் 1937 ஆம் ஆண்டுகளில் அதன் வேலைவாய்ப்பு தாக்கங்களைக் குறித்து எழுதினார் (இது பெரிய பொருளாதார மந்தநிலையின் மத்தியில் வேலைவாய்ப்பு இயக்கவியல் பற்றி விளக்க முயற்சித்தது).  
1933 ஆம் ஆண்டில் அவர் ‘நிறைவுறாப்பொருளாதாரப் போட்டிகள்” என்ற தனது நூலை வெளியிட்ட்டார். அதில் ஏகபோகம் என்ற ஒரு சொல்லைக் குறிப்பிடுகிறார். ஒரு விற்பனையாளருக்கும் வாங்குபவருக்குமிடையேயான உரையாடலை விவரிக்க இது பயன்படுத்தப்படுகிறது. ஜோன் ராபின்சன் இச்சொல்லைக் குறிப்பாக தொழிலாலர்களிடமிருந்து உழைப்பைச் சுரண்டுபவர்களைக் குறிக்கப் பயன்படுத்துகிறார்.. இந்த அமைப்பில் பணியமர்த்துபவரே பணியாளரின் ஊதியத்தை தீர்மானிக்கும் சக்தியைக் கொண்டவராக ஆகிறார்.  
உழைப்பை வாங்குபவர்கள் பொதுவாக ஏகபோகிகள் என அழைக்கப்படுகின்றனர். அங்கு பணியமர்த்துபவர் ஊதியத்தை அமைப்பதற்கான சக்தியைக் கொண்டிருப்பார், அது பிகோவியன் சுரண்டலைப் பயன்படுத்துவதை அனுமதிக்கிறது தொழிலாளர்கள் தங்கள் உழைப்புத்திறனுக்கேற்ற குறைந்தபட்ச ஊதியத்தை விட மிகவும் குறையான ஊதியத்தைப் பெறுவர். அவற்றின் குறு விவசாய உற்பத்திக்கு குறைவாக ஊதியம் கொடுக்கவும் இது அனுமதிக்கிறது. மகளிர் மற்றும் ஆண்களுக்கு இடையிலான சமமான உற்பத்தித்திறன் மற்றும் ஊதியம் இவற்றுக்கிடையேயான இடைவெளியை விவரிக்க ராபின்சன் ஏகபோகம் என்ற சொல்லைப் பயன்படுத்தினார்.
# மெர்சி எதிரிசிங்க

**மெர்சி எதிரிசிங்க** (பிறப்பு 1945/1946-17 மார்ச் 2014) இலங்கை<nowiki/>யின் பிரபலமான நடிகையும் பாடகியும் ஆவார். 1964 ஆம் ஆண்டில் *நாவக மடலா* என்ற பாடலை பாடினார். இதுவே இவரின் முதல் பாடலாகும். 1966 ஆம் ஆண்டில் தன் நடிப்புப் பணியைத் துவக்கினார். *தாராவே இகிலேதி (டக்ஸ் பிளய்)* என்ற இவர் பாடிய பாடல் பிரபலமானது. இப் பாடலுக்கு லூசியன் புளத் சிங்கள இசையமைத்தார். குணதாச கபுகே இசையமைத்த *மட லெகின தரவன்* என்ற வெற்றிப் பாடலையும் பாடினார். நகைச்சுவை தொலைக்காட்சி நிகழ்ச்சிகளிலும், வானொலி நாடகங்களிலும் பாத்திரம் ஏற்றுள்ளார். *வினோத சாமா* என்ற புகழ்பெற்ற வானொலி நிகழ்ச்சியில் அனெஸ்லி டயஸ், பெர்தி குணல்டிகே, மற்றும் சாமுவேல் ரொட்ரிகொ ஆகியோருடன் இணைந்து பங்கு கொண்டார்.
# மெர்சி எதிரிசிங்க

## வாழ்வும் பணியும்

மெர்சி எதிரிசிங்க கிரேஸ் பெரேரா, டொன் லோரன்ஸோ எல்வின் எதிரிசிங்க ஆகியோரின் புதல்வியாவார். மெர்சி கத்தோலிக்கர். இவர் குடும்பத்தில் மூன்றாவது பிள்ளை.  
மெர்சியின் கணவர் லலித் கொடவெல களுத்துறை<nowiki/>யைச் சேர்ந்த பௌத்த மதத்தவர். இத் தம்பதியினருக்கு குழந்தைகள் இல்லை. திருமணத்திற்கு பின் பயணமொன்றை மேற்கொள்ளும் போது ரசிகர்களின் வேண்டுகோளுக்கு இணங்க லும்பினி திரையரங்கில் *முத்து குமரி* என்ற மேடை நாடகத்தில் மெர்சி நடித்தார்.  
1966 ஆம் ஆண்டில் ரத்னவின் *உகுரட்ட ஹொர பெஹத்* என்ற மேடை நாடகம் இவரது முதல் மேடை நாடகமாகும். மெர்சி ரன்கந்த, சீலாவதி ஆகிய மேடை நாடகங்கள் உட்பட பல மேடை நாடகங்களில் பாத்திரமேற்று நடித்திருக்கின்றார். இவர் திறமையான நடிகை மட்டுமல்ல நல்ல பாடகியும் நகைச்சுவை நடிகையும் ஆவார்.
# மெர்சி எதிரிசிங்க

## இறப்பு

மரணத்திற்கு இரு வருடங்களுக்கு முன்பு அறுவை சிகிச்சைக்கு உட்படுத்தப்பட்டார். பின்பு இடுப்பு வலியினால் அவதிப்பட்டார். 17 மார்ச் 2014 இல் தனது 68வது வயதில் கம்பகாவில் ஒரு தனியார் மருத்துவமனையில் காலமானார்.
# மெர்சி எதிரிசிங்க

## விருதுகள்

1974 ஆம் ஆண்டு மெர்சி மாநில நாடக விழாவில் ஆர். ஆர். அமரகோனின் ‘*இதம*’ மேடை நாடகத்தில் பாத்திரமேற்று நடித்தமைக்கு சிறந்த நடிகை விருதை வென்றார். மேலும் சிறந்த நடிகைக்கான விருதை 1975, 1976 ஆம் ஆண்டுகளில் வென்றார்.  
2014 ஆம் ஆண்டில் மாநில நாடக விழாவில் தமது ஐம்பது ஆண்டுகள் கலையுலக பங்களிப்புக்காக வாழ்நாள் சாதனையாளர் விருதை வென்றார்.
# மெர்சி எதிரிசிங்க

## மேடை நாடகங்கள்

- உகுரட்ட ஹொர பெகத்
- ரன் கந்த
- சீலாவதி
- விஷ்வ சுந்தரி
- முத்து குமரி
- தாரவோ இகலதி
- இதம
- துன்ன தனு கமுவ
- அல்லப்பு கெதர
- தௌலோ தொனி
# மெர்சி எதிரிசிங்க

## வானொலி

மெர்சியின் குரல் இலங்கை வானொலி நாடகங்களில் பிரபலமானது.  
- முவன்பெலஸ்ஸ
- வஜிர
- சமனல பெத்தா
- ஹன்திய கெதர
- வினோத சமய
# மெர்சி எதிரிசிங்க

## இசை அல்பம்

- கயய் மெர்சி கீ
- மல வடகர பம்பர ரெனா
# மெர்சி எதிரிசிங்க

## திரைப்பட விபரங்கள்

- இல. இலங்கை சினிமா துறையின் இலங்கை திரைப்படங்களின் எண்ணிக்கையை குறிக்கின்றது.  
| 1976 | 342 | *தியாமனதி* | குணாவின் மனைவி |  |
| --- | --- | --- | --- | --- |
| 1979 | 417 | *பலகட்டியோ* | சோமா அக்கா |  |
| 1979 | 435 | *நுவன் ரேணு* |  |  |
| 1984 | 606 | *முத்து மெனிக்கே* |  |  |
| 1989 | 688 | *ஒக்கம ரஜரு* |  |  |
| 1990 | 704 | *ஹோதின் நெத்தம் நரகின்* |  |  |
| 1990 | 714 | *ஹித ஹொந்த புதக்* |  |  |
| 1991 | 725 | *ஆசய் பயய்* |  |  |
| 1994 | 801 | *தவல புஸ்பயா* |  |  |
| 1994 | 808 | *மவ்பிம வீரயோ* |  |  |
| 1995 | 828 | *தேவ்யானி சத்யா சுரகின்ன* | ஜூன் |  |
| 1996 | 847 | *ரத்தரன் மல்லி* |  |  |
| 1997 | 871 | *புதுனி மட வசன்ன* | நலிகா |  |
| 2017 | 1286 | *செல்லம் நெத்தம் வல்லம்* | பொஸ்துமஸ் வெளியீடு | } |
# படகெலும்பு

**படகெலும்பு** (ஆங்கிலம்:**Scaphoid**) 8 மணிக்கட்டு எலும்புகளில் ஒன்று. முதல் வரிசையில் அமைந்த பெரிய மணிக்கட்டு எலும்பு இதுவே ஆகும்.
# படகெலும்பு

## அமைப்பு

8 மணிக்கட்டு எலும்புகளில் ஒன்றான படகெலும்பு முதல் வரிசையில் அமைந்த வெளிப்புற எலும்பு. இது 5 எலும்புகளுடன் இணைந்துள்ளது. மேற்புறம் ஆரை எலும்புடன், கீழ்புறம் சரிவக எலும்பு மற்றும் நாற்புறவுரு எலும்புடன், உட்புறம் பிறைக்குழி எலும்பு மற்றும் தலையுரு எலும்புடன் இணைந்துள்ளது.
# ஜிசாட்-31

**ஜிசாட்-31** (GSAT-31) என்பது இந்தியாவின் தொலைத்தொடர்பு செயற்கைக்கோள் ஆகும். இந்த செயற்கைக்கோள் இந்தியாவின் 40-ஆவது தகவல் தொடர்பு செயற்கைக்கோள் ஆகும். இந்த செயற்கைக்கோள் இந்திய விண்வெளி ஆய்வு மையத்தால் உருவாக்கப்பட்டு 2019 ஆம் ஆண்டு பெப்ரவரி 6 ஆம் நாள் அதிகாலை 2.33 மணியளவில் பிரெஞ்ச் கயானாவில் உள்ள கொரூவ்வில் இருந்து கனரக ஐரோப்பிய ஏவுகலமான ‘ஏரியன்-5’ மூலம் வெற்றிகரமாக விண்ணில் ஏவப்பட்டு நிலைநிறுத்தப்பட்டது. இந்த செயற்கைக்கோளின் எடை 2,536 கிலோ ஆகும். இதன் ஆயுள் காலம் 15 ஆண்டுகள் ஆகும்.
# ஜிசாட்-31

## பயன்பாடு

இந்த செயற்கைக்கோளின் மூலம் இந்தியாவின் முக்கிய நிலப்பகுதியும், தீவுப்பகுதிகளும் பலன் பெறும். விசாட் பிணையம், தொலைக்காட்சி இணைப்பு, எண்ணிம செயற்கைக்கோள் செய்தி சேகரிப்பு, நேரடியான வீடுகளுக்கான தொலைக்காட்சி சேவை, செல்லிடத் தொலைபேசி சேவை ஆகியவற்றுக்கும் பயன்படும்.
# பிறைக்குழி எலும்பு

**பிறைக்குழி எலும்பு** (ஆங்கிலம்:**Lunate**) கையில் உள்ள 8 மணிக்கட்டு எலும்புகளில் ஒன்று.
# பிறைக்குழி எலும்பு

## அமைப்பு

பிறைக்குழி எலும்பு முதல் வரிசை எலும்புகளில் நடுவே அமைந்த எலும்பு ஆகும். இது அரை நிலா வடிவ உட்புற குழியான அமைப்பை கொண்டதால் இப்பெயரை பெற்றது. இது 5 எலும்புகளுடன் இணைந்துள்ளது இவை முறையே மேற்புறம் ஆரை எலும்புடன், கீழ்புறம் தலையுரு எலும்பு மற்றும் கொக்கி எலும்புடன், வெளிப்புறம் படகெலும்புடன், உட்புறம் முப்பட்டை எலும்புடன் இணைந்துள்ளது.
# கூபா, ஈராக்

**கூபா** (**Kufa**) ஈராக் நாட்டின் தலைநகரமான பாக்தாத் நகரத்திற்கு தெற்கே 170 கி.மீ. தொலைவிலும், நஜாப் மாகாணத் தலைமையிடமான நஜாப் நகரத்திற்கு வடகிழக்கே 10 கி.மீ. தொலைவிலும் உள்ள நகரம் ஆகும். கூபா நகரம், யூப்பிரடீஸ் ஆற்றின் கரையில் அமைந்துள்ளது.
2003-இல் கூபா நகரத்தின் மக்கள்தொகை 1,10,000 ஆகும். சம்மாரா, கர்பலா, கதிமியா மற்றும் நஜாப் நகரங்களுடன், கூபா நகரமும் சியா இசுலாமியர்களின் முக்கிய நகரமாக உள்ளது.  
நான்காம் ராசித்தீன் கலிபா, கிபி 639-இல் கூபா நகரத்தை நிறுவி, தலைநகரை கூபா நகரத்திற்கு மாற்றினார். கிபி ஏழாம் நூற்றாண்டில் கலிபா உமர், கூபா நகரத்தில் பெரிய மசூதியை கட்டினார்
# முப்பட்டை எலும்பு

**முப்பட்டை எலும்பு** (எலும்பு:**Triquetrum**) 8 மணிக்கட்டு எலும்புகளில் ஒன்றாகும். பிறைக்குழி எலும்பு மற்றும்
பட்டாணி எலும்பு இடையில் அமைந்துள்ளது.
# முப்பட்டை எலும்பு

## அமைப்பு

இது முதல் வரிசை மணிக்கட்டு எலும்புகளில் உட்புறம் அமைந்த எலும்பு ஆகும். இது முக்கோன வடிவ எலும்பு ஆகும். இது 3 எலும்புகளுடன் இணைந்துள்ளது.
வெளிப்புறம் பிறைக்குழி எலும்புடன், முன்புறம் பட்டாணி எலும்புடன் மற்றும் கீழ்புறம் கொக்கி எலும்புடன் இணைந்துள்ளது. மேற்புறம் அரந்தி எலும்புடன் முக்கோண வடிவ மூட்டு இணைப்பு மூலம் இணைந்துள்ளது.
# சத்யா (தொலைக்காட்சித் தொடர்)

**சத்யா** என்பது 2019 முதல் 2021 வரை ஜீ தமிழ் தொலைக்காட்சியில் ஒளிபரப்பான காதல் மற்றும் குடும்பம் பின்னணியை கொண்ட தொலைக்காட்சி நாடகத் தொடர் ஆகும். இது 'சிந்துரா பிந்து' என்ற ஒடியா மொழித் தொடரின் மறு ஆக்கம் ஆகும்.  
இந்த பருவத்தில் ஆயிஷா மற்றும் விஷ்ணு ஆகியோர் முதன்மைக் கதாபாத்திரத்தில் நடித்துள்ளார்கள். இது ஜீ பெங்காலி தொலைக்காட்சியில் ஒளிபரப்பான 'சிந்துரா பிந்து' என்ற ஒடியா மொழித் தொடரின் மறு ஆக்கம் ஆகும். இந்த தொடர் ஆண் இயல்பு கொண்ட பெண்ணான சத்யாவின் வாழ்வை மையமாகக் கொண்டது ஆகும். இந்த தொடர் 4 மார்ச்சு 2019 முதல் திங்கள் முதல் சனி வரை ஒளிபரப்பாகி, 24 அக்டோபர் 2021 அன்று 768 அத்தியாயங்களுடன் நிறைவு பெற்றது.  
இந்த தொடரின் இரண்டாம் பருவம் சத்யா 2 என்ற பெயரில் அக்டோபர் 25, 2021 ஆம் ஆண்டு முதல் திங்கள் முதல் சனி வரை மாலை 6:30 மணிக்கு ஒளிபரப்பாகிறது. ஒரே உருவ ஒன்றமையில் உள்ள சத்யா, நித்தியா ஆகியோரையும் சத்யாவின் முன்னாள் கணவன் பிரபுவை சுற்றி கதை நகர்கிறது.
# சத்யா (தொலைக்காட்சித் தொடர்)

## தொடரின் பருவங்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |
| --- | --- | --- |
| **1** | 768 |  |
| **2** | - | } |
# சத்யா (தொலைக்காட்சித் தொடர்)

## கதைச்சுருக்கம்

சத்யா என்ற பெண் தனது வாழ்க்கையை ஆண் இயல்பு கொண்ட பெண்ணாக வாழ்கிறாள். அவர் தனது அம்மா, பாட்டி மற்றும் மூத்த சகோதரி திவ்யா உடன் வசிக்கிறார். சத்யா, ஆண் தோழர்களுடன் ஒட்டிக்கொண்டார்.  
எதிர்பாராத சூழ்நிலையில், அவள் ஒரு பணக்காரனான பிரபு மீது காதல் மலர்கிறது. ஆயினும்கூட, பிரபு திவ்யாவின் கணவராக மணம் முடிகிறார், இறுதியில் பிரபு சத்யாவை திருமணம் செய்து கொள்கிறார்.
# சத்யா (தொலைக்காட்சித் தொடர்)

## நடிகர்கள்

### முக்கிய கதாபாத்திரங்கள்

- ஆயிஷா - சத்யா; ரவுடி பேபி (பருவம்: 1-2)
- விஷ்ணு - பிரபு; அமுல் பேபி
# சத்யா (தொலைக்காட்சித் தொடர்)

## நடிகர்கள்

### பிரபு குடும்பத்தினர்

- யுவஸ்ரீ - இந்துமதி, விக்னேஷ்; அனிதா மற்றும் பிரபுவின் தாய்
- ராஜசேகர் (2019) → பிரபாகரன் (2019-2021) - சண்முகசுந்தரம்; விக்னேஷ், அனிதா மற்றும் பிரபுவின் தந்தை
- ஜானகி (2019-2020) → ரம்யா ஜோசப் (2020-2021) - கவிதா; விக்னேஷின் மனைவி
- நேசன் - விக்னேஷ்; சண்முகசுந்தரத்தின் மகன்
- சாலினி சுந்தர் (2019) → ப்ரீத்தி (2019-2020) → சந்தியா (2020-2021) - சௌம்யா; சதாசிவத்தின் மகள்
- ஸ்ரீவித்யா நடராஜன் - அனிதா; சண்முகசுந்தரத்தின் மகள்
- பாண்டி ரவி (2019-2020) → புரளி திலீபன் (2020-2021) - வீரசிங்கம்; அனிதாவின் கணவன்
- விசாலாட்சி மணிகண்டன் - நிர்மலா சதாசிவம்
- பரதன் சிவா (2019-2020) → ரவி சங்கர் (2020-2021) - சதாசிவம்; சண்முகசுந்தரத்தின் தம்பி
# சத்யா (தொலைக்காட்சித் தொடர்)

## நடிகர்கள்

### சத்யா குடும்பத்தினர்

- கோலி ரம்யா (2019-2020) - திவ்யா; சத்யாவின் அக்கா
- சந்தோஷ் - கதிர்; சத்யாவின் உடன் பிறவா தம்பி
- சீதா அனில் (எ) யாஸ்மின் - ஜானகிதேவி; திவ்யா மற்றும் சத்யாவின் தாய்
- லக்ஷ்மி பிரியா - சுப்புலட்சுமி; ஜானகிதேவியின் மாமியார்
- ராஜ்காந்த் - வடிவேலு; திவ்யா மற்றும் சத்யாவின் தந்தை (தொடரில் இறந்துவிட்டார்)
# சத்யா (தொலைக்காட்சித் தொடர்)

## நடிகர்கள்

### துணை கதாபாத்திரங்கள்

- இந்திரன் - குள்ளபூதம், பிரபுவின் நண்பர்
# சத்யா (தொலைக்காட்சித் தொடர்)

## நடிகர்கள்

### முந்தைய கதாபாத்திரம்

- கோலி ரம்யா (2019-2020) - திவ்யா; சத்யாவின் அக்கா
- யோகேஷ்வரன் (2019-2020) - பாலா; திவ்யாவின் காதலன்
# சத்யா (தொலைக்காட்சித் தொடர்)

## நடிகர்களின் தேர்வு

இத்தொடரில் சின்னத்திரை நடிகர்கள் ஆயிஷா மற்றும் விஷ்ணு ஆகியோர் முக்கிய கதாபாத்திரங்களில் நடிக்கின்றனர். 2 வது ஜீ தமிழ் குடும்ப விருதுகளில் சிறந்த தொடருக்கான விருதை பெற்றுள்ளது.
# சத்யா (தொலைக்காட்சித் தொடர்)

## நேர அட்டவணை

இந்த தொடர் ஆரம்பத்தில் திங்கள் முதல் சனி வரை இரவு 10 மணிக்கு ஒளிபரப்பாகி, பின்னர் தினமும் 10 மணிக்கு ஒளிபரப்பானது. பின்னர் சர்வைவர் தமிழ் 1 நிகழ்ச்சிக்காக, 12 ஜூலை 2021 முதல் இரவு 8 மணிக்கு ஒளிபரப்பாகி, 18 அக்டோபர் 2021 முதல் மாலை 6:30 மணிக்கு நேரம் மாற்றப்பட்டு ஒளிபரப்பாகிறது.
| 18 அக்டோபர் 2021 - 24 அக்டோபர் 2021 | <> திங்கள் - சனி </> | 18:30 |
| --- | --- | --- |
| 12 ஜூலை 2021 - 16 அக்டோபர் 2021 | <> திங்கள் - சனி </> | 20:00 |
| 4 மார்ச்சு 2019 - 11 ஜூலை 2021 | <> தினமும் </> | 22:00 |
# சத்யா (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
| -align= | 2019 |
| --- | --- |
| 2020 |  |
| - | 2021 |
# சத்யா (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.